పూజా బెనర్జీ (హిందీ నటి)

పూజా బెనర్జీ (జననం 1991 నవంబరు 8) హిందీ టెలివిజన్‌ రంగానికి చెందిన భారతీయ నటి. ఆమె తన టెలివిజన్ కెరీర్‌ను ఎంటీవి రోడీస్‌లో పోటీదారుగా ప్రారంభించింది. ఆ తర్వాత తన మొదటి ప్రధాన కార్యక్రమం ఏక్ దూస్రే సే కర్తే హై ప్యార్ హమ్‌లో తేజల్ మజుందార్‌గా నటించింది.

ఆమె చంద్రకాంత, చంద్ర నందిని, దిల్ హి తో హైలలో కొన్ని సహాయ పాత్రలు పోషించింది. ఏక్తా కపూర్‌తో జతకట్టిన ఆమె కెరీర్ ప్రారంభంలోనే కీర్తిని పొందింది. ఏక్తా కపూర్‌ రూపొందించి అత్యంత విజయవంతమైన షోలలో నివేదితా బసుగా కసౌతి జిందగీ కే, రియా మెహ్రాగా కుంకుమ్ భాగ్య పాత్రలతో పూజా బెనర్జీ విస్తృత ప్రజాదరణ పొందింది.

అలాగే, 2018 నుండి ఆమె ఏక్తా కపూర్‌ వెబ్ సిరీస్ కెహ్నే కో హమ్సఫర్ హైన్ 3 సీజన్ల బనీ మెహ్రా కీలక పాత్రను కూడా పోషిస్తోంది.

ఆమె నటించి జీ టీవీలో ప్రసారం అయిన  ప్రముఖ హిందీ ధారావాహిక కుంకుమ్ భాగ్య తెలుగులో కుంకమ భాగ్యం గా వచ్చింది. దీనికి ముజమ్మిల్ దేశాయ్, శరద్ యాదవ్ దర్శకత్వం వహించారు.

 కెరీర్ 
పూజా బెనర్జీ తన నటనా జీవితాన్ని 2011లో ప్రారంభించింది, ఎంటీవి రోడీస్ సీజన్ 8లో పాల్గొంది. ఆమె 1వ ఫిక్షన్ షో 2012లో స్టార్‌ప్లస్‌లో ఏక్ దూస్రే సే కర్తే హై ప్యార్ హమ్‌తో వచ్చింది, ఇందులో ఆమె తేజల్ మజుందార్ ప్రధాన పాత్రను పోషించింది. 2013లో, ఆమె ఫాంటసీ షో ది అడ్వెంచర్స్ ఆఫ్ హతీమ్ ఆన్ లైఫ్ ఓకేలో పెరిజాద్‌గా నటించింది.Pooja Banerjee to enter EK Dusre Se Karte Hain -Times Of India

ఆ సంవత్సరం ఆమె రుద్రాణి పాత్రలో సహారా వన్ షో ఘర్ ఆజా పరదేశిలో నటించింది. కొంతకాలం తర్వాత, ఆమె బాక్స్ క్రికెట్ లీగ్ మొదటి సీజన్‌లో పోటీదారుగా కొనసాగింది. ఛానల్ వి యూత్ డ్రామా స్విమ్ టీమ్‌లో రేవా మాధుర్‌గా కనిపించింది.

2016లో, ఆమె లైఫ్ ఓకే డ్రామా షో నాగార్జునలో పెరల్ వి పూరి సరసన నూరీ శాస్త్రి పాత్రను పోషించి మంచి గుర్తింపు తెచ్చుకుంది.

2017లో, ఆమె చారిత్రాత్మక శృంగారం చంద్ర నందినిలో విరోధి విశాఖగా, ఫాంటసీ డ్రామా చంద్రకాంతలో సూర్యకాంతగా సహాయక పాత్రల్లో నటించి మెప్పించింది.

ఆ తర్వాత, ఆమె బాక్స్ క్రికెట్ లీగ్ నాల్గవ సీజన్‌లో కంటెస్టెంట్‌గా రియాలిటీ టెలివిజన్‌ షోకు తిరిగి వచ్చింది. జూన్ 2018లో దిల్ హి తోహ్ హై అనే రొమాన్స్‌ ధారావాహికలో ఆరోహి వర్మ పాత్రను పోషించింది, ఆ పాత్రను ఆమె తర్వాత సీజన్ 2లో నేరుగా ఆల్ట్ బాలాజీలో ప్రసారం చేసింది. ఆమె ఫాంటసీ డ్రామా విక్రమ్ బేతాల్ కి రహస్య గాథలో సోన్‌ప్రభగా అతిధి పాత్రలో కూడా కనిపించింది. సెప్టెంబరు 2018లో, ఆమె కసౌతి జిందగీ కేలో పెళ్లయిన నివేదా బసుగా నటించింది, అది విజయవంతంగా రెండు సంవత్సరాల పాటు కొనసాగి అక్టోబరు 2020లో ముగిసింది.

2018 నుండి 2020 వరకు, ఆమె కెహ్నే కో హమ్సఫర్ హైన్ అనే వెబ్ సిరీస్‌లో బనీ మెహ్రాగా కూడా నటించింది. ఆమె 2019లో నాచ్ బలియే సీజన్ 9లో పాల్గొంది. 2020లో ఆమె ది క్యాసినో అనే వెబ్ సిరీస్‌లో నటించింది.

2020 నుండి 2022 వరకు, ఆమె కుంకుమ్ భాగ్యలో రియా మెహ్రా గ్రే-షేడెడ్ లీడ్ క్యారెక్టర్‌ను పోషించింది.

 వ్యక్తిగత జీవితం 
పూజా బెనర్జీ ప్రొఫెషనల్ ఇండియన్ స్విమ్మర్ సందీప్ సెజ్వాల్‌ని 2017 ఫిబ్రవరి 28న వివాహం చేసుకుంది. ఈ జంటకు ఒక కూతురు సనా ఉంది.

 ఫిల్మోగ్రఫీ 

 టెలివిజన్ 
సంవత్సరంధారావాహికపాత్రమూలాలు2011ఎంటీవి రోడీస్పోటీదారు2012ఏక్ దూస్రే సే కర్తే హై ప్యార్  హమ్తేజల్ మజుందార్Pooja Banerjee to enter EK Dusre Se Karte Hain -Times Of India2013–2014ది అడ్వెంచర్స్ ఆఫ్ హతీమ్పెరిజాద్2013ఘర్ ఆజా పరదేశిరుద్రాణి2014–2015బాక్స్ క్రికెట్ లీగ్ 1పోటీదారు2015–2016స్విమ్ టీంరేవా మాథుర్2015హల్లా బోల్ 2మీరామాన్ నా మాన్ మేన్ తేరా  మెహమాన్అనార్కలి2016-2017నాగార్జున - ఏక్ యోద్ధనూరి శాస్త్రి2017చంద్ర నందినివిశాఖచంద్రకాంతసూర్యకాంత2018బాక్స్ క్రికెట్ లీగ్ 3పోటీదారుదిల్ హాయ్ తో హైఆరోహివిక్రమ్ బేతాల్ కి రహస్య గాథసోనప్రభ2018–2020కసౌతి జిందగీ కేనివేదిత బసు సేన్‌గుప్తా2019బాక్స్ క్రికెట్ లీగ్ 4పోటీదారునాచ్ బలియే 92020–2022కుంకుం భాగ్యరియా మెహ్రాతెలుగులో కుంకమ భాగ్యం2023బడే అచ్చే లాగ్తే హైన్ 2పిహు కపూర్

 మూలాలు 
వర్గం:ఇండియన్ సోప్ ఒపెరా నటీమణులు
వర్గం:భారతీయ టెలివిజన్ నటీమణులు
వర్గం:భారతీయ సినిమా నటీమణులు
వర్గం:ఎంటీవి రోడీస్ పోటీదారులు
వర్గం:1991 జననాలు
వర్గం:హిందీ టెలివిజన్ నటీమణులు